Heuningland is ‘n salige stukkie aarde tussen Beaufort-Wes en Fraserburg op die Oukloof pad. Ons grens aan die Suid-Westlike kant van die Karoo Nasionale Park. Vir jare droom ons om ‘n selfonderhoudende leefstyl hier te vestig. Na baie ander avonture het die tyd aangebreek om van die gewone padkaarte af te klim en oor te klim op die hartkaart van die Karoo. Die naam Heuningland is gekies vir dit wat “heuning” vir ons simboliseer:
Die mens kan nie weer teruggaan na die tyd toe miljoene springbokke oor die Karoo vlaktes getrek het nie, maar die aarde hier onthou nog. Die herinneringe van die aarde word hier, in die ysterklippe van die Groot Karoo gebêre. Kom sit op een, en onthou saam met ons.